ગેલેરીમાં ચિત્રપ્રદર્શન ઉપરાંત અન્ય વિશિષ્ટ આયોજનો પણ કર્યાં છે? તેના પ્રત્યુત્તરમાં ચૌલા કહે છે કે, “આપણે સોસાયટીમાં ચેન્જ લાવી શકીએ તો બહુ સારું અને મને એમ પણ થાય કે આર્ટિસ્ટ તરીકે હું સ્ટ્રગલ કરતી હતી તો બીજા આર્ટિસ્ટોને પણ તકલીફ તો રહેતી જ હશેને. આમ વિચારી મેં આર્ટ ક્યુરેટર તરીકે કામ કરવાનું શરૂ કર્યું. અલગ અલગ રાજ્યો-દેશોના આર્ટિસ્ટોને પોતાની આર્ટ બીજે પહોંચાડવી હોય તો હું તેમના માટે માધ્યમ બની. કુવૈતમાં એશિયાનો બિગેસ્ટ મૉલ છે. ત્યાં સમગ્ર ભારતમાંથી ૩૦ જેટલા આર્ટિસ્ટ સિલેક્ટ કરી એક એક્ઝિબિશન પણ કર્યું હતું. આમ, ચિત્ર પ્રદર્શનની સાથે ક્યુરેટરનું પણ કામ કરવું ગમતું.”